Bukovelis

Bukovelis (ukr. Буковель) – Vakarų Ukrainos kalnų slidinėjimo kurortas 850-1372 m aukštyje virš jūros lygio Karpatų kalnuose. Jis įsikūręs netoli Polenicos kaimo, už 30 km į pietvakarius nuo Jaremčės, už 110 km nuo srities centro Ivano Frankivsko. Bukovelis – naujas, smarkiai besivystantis, pirmasis Ukrainoje europinės klasės kalnų slidinėjimo kurortas. Pradėtas statyti 2001 m., 2004 m. jau turėjo įrengtų 15 km trasų su 5 keltuvais, priėmė 180 tūkst. svečių. 2005-2011 m. toliau buvo intensyviai vystoma infrastruktūra, statomi sporto objektai. Nuo 2008 m. Bukovelis vystosi ir kaip balneologinis kurortas, nes turi nuosavų mineralinio vandens šaltinių. Pagrindiniai duomenys Slidinėjimo sezono trukmė – lapkritis-gegužė (teoriškai), Aukščiausia vieta (virš jūros lygio) – 1370 m (antras pagal aukštį Ukrainoje), Bazinė stotis – 900 m, Aukščių skirtumas – 470 m, Kalnų nusileidimo trasų skaičius – 61, tame skaičiuje: mėlynos trasos – 12, raudonos trasos – 41, juodos trasos – 8, Bendras nusileidimo trasų ilgis – 50 km, Ilgiausia nusileidimo trasa – 2,1 km, Keltuvų skaičius (Doppelmayer, Leitner) – 16 (daugiausiai – 4, 3, 2-viečių krėslinių). Galerija Nuorodos Bukovelio svetainė Archyvuota kopija 2013-09-25 iš Wayback Machine projekto. Žiemos Karpatų „Didysis trejetas“ Archyvuota kopija 2008-12-12 iš Wayback Machine projekto. Bukovelio trasos